Document ID: /roh_data/filtered/fineweb-2-filterrobots_roh.jsonl.gz/4834

Naziunalissem
Il naziunalissem signifitgescha ina ideologia politica. Ina gruppa da persunas vul furmar in stadi autonom. Manada vegn questa gruppa da sentiments da cuminanza che derivan dal fatg, che las persunas han insatge cuminaivel. Quai sa esser la lingua, la religiun, ed anc bler auter. En Rumantschia ha il naziunalissem gì grondas influenzas, principalmain en la litteratura. En la fasa naziunalista cumbattanta (1860-1938) van ils scrivents rumantschs a la tschertga da lur ragischs. Quest patratgar naziunalistic ha gì grondas influenzas da la Terra tudestga. Il pievel tudestg era en la fasa da la romantica, la vita purila, la vita en las muntognas vegniva mussada sco idilla. En Rumantschia era questa idilla descritta dals Tudestgs dentant realitad ed uschia han ils scrivents survegnì dapli confidenza en sasez.